ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR**. **53/27.02.2025**

**privind darea în administrarea Direcției de Asistență Socială Satu Mare a unui teren în suprafață de 1439 mp, în scopul continuării proiectului ”Start pentru incluziune socială prin muncă”**

Consiliul Local al Municipiului Satu Mare,

Având în vedere solicitarea Direcției de Asistență Socială Satu Mare cu nr.1980/13.02.2025, înregistrată la Municipiul Satu Mare sub nr. 9850/14.02.2025, prin care solicită prelungirea termenului de dare în folosință gratuită asupra unui teren de 1439 mp în scopul realizării proiectului ”Start pentru Incluziune socială prin muncă” aprobată prin HCL nr. 50/15.03.2015,

Analizând proiectul de hotărâre înregistrat sub nr. 10254/17.02.2025, referatul de aprobare al inițiatorului înregistrat sub nr. 10257/17.02.2025, raportul de specialitate al Direcției patrimoniu, Serviciul Patrimoniu Concesionări Închirieri înregistrat sub nr. 10258/17.02.2025, raportul de specialitate al Serviciului Juridic înregistrat sub nr. 11182/20.02.2025, avizele comisiilor de specialitate ale Consiliului Local Satu Mare,

Având în vedere dispozițiile art. 24 din Legea cadastrului și a publicității imobiliare nr. 7/1996, republicată cu modificările și completările ulterioare,;

Luând în considerare prevederile art. 36 alin. (1) din Legea nr. 18/1991 a fondului funciar, republicată, cu modificările și completările ulterioare și prevederile art.551 pct.7, art. 553 alin. (1) și alin. (4), art.867- art.870 și art. 888 din Legea nr. 287/2009 privind Codul Civil, republicată, cu modificările și completările ulterioare;

Ținând cont de prevederile art. 108 lit. a), art. 299 și art. 300 din OUG nr. 57/2019 privind Codul administrativ, cu modificările și completările ulterioare, și ale art. 20 alin.(1) lit. e) din Legea nr.273/2006 privind finanțele publice locale, cu modificările și completările ulterioare;

Luând în considerare prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare,

În temeiul prevederilor art. 129 alin. (2) lit. c), ale art. 139 alin. (3) lit. g), ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se atestă apartenența la domeniul privat al Municipiului Satu Mare a imobilului - teren în suprafață de 1439 mp, identificat prin CF nr.176567 Satu Mare (CF vechi 7658), nr.top.6934/6, cu o valoare de inventar de 187070,00 lei.

**Art. 2.** Se aprobă dareaîn administrarea Direcției de Asistență Socială Satu Mare a terenului identificat la articolul precedent, pe o perioadă de 10 ani, respectiv până în 2035, în scopul continuării proiectului ” Start pentru incluziune socială prin muncă”.

 **Art. 3.** Darea în administrare se face pe bază de Protocol, încheiat în termen de 15 zile calendaristice de la data intrării în vigoare a prezentei, protocol ce va constitui anexă la contractul de administrare.Dreptul de administrare se înscrie în cartea funciară de către titularul acestui drept.

**Art. 4.** Direcția de Asistență Socială Satu Mare va avea următoarele drepturi și obligații, după caz:

1. Să folosească şi să dispună de bunul dat în administrare în condiţiile stabilite de lege şi, dacă este cazul, de actul de constituire;
2. să asigurare paza, protecţia şi conservarea bunului, ca un bun proprietar, şi suportarea tuturor cheltuielilor necesare unei bune funcţionări;
3. să efectueze formalităţile necesare cu privire la închiriere, în limitele actului de dare în administrare şi cu respectarea legislaţiei aplicabile;
4. să culeagă fructele bunului;
5. să efectueze lucrări de investiţii asupra bunului, în condiţiile actului de dare în administrare şi a legislaţiei în materia achiziţiilor publice;
6. să suporte toate cheltuielile necesare pentru aducerea bunului la starea corespunzătoare de folosinţă, în cazul degradării acestuia, ca urmare a utilizării necorespunzătoare sau a neasigurării pazei;
7. să acorde dreptul de servitute, în condiţiile legii;
8. să obţină avizele pentru planul urbanistic zonal fără schimbarea uzului şi interesului public şi destinaţiei bunului;
9. să obţină avizul pentru lucrări de îmbunătăţire şi menţinere a caracteristicilor tehnice ale bunului;
10. să reevalueze bunul, în condiţiile legii;
11. semnarea procesului-verbal de vecinătate, fără schimbarea regimului juridic al bunului;
12. semnarea acordului de avizare a documentaţiei de carte funciară pentru obţinerea certificatului de atestare a edificării construcţiilor.

**Art. 5.** Se dispune O.C.P.I. Satu Mare intabularea în evidențele de Publicitate Imobiliară a celor aprobate la Articolele 1 și 2.

 **Art. 6.** Cu ducerea la îndeplinire a prezentei hotărâri se încredințează Primarul municipiului Satu Mare prin Serviciului Patrimoniu, Concesionări, Închirieri.

 **Art. 7.** Prezenta se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - județul Satu Mare, Direcției patrimoniu, Serviciul Patrimoniu, Concesionări, Închirieri, Direcției de Taxe și Impozite Locale Satu Mare și Direcției de Asistență Socială Satu Mare.

 **Președinte de ședință, Contrasemnează**

 **Cernea Victor Ioan Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. g) din O.U.G. nr. 57/2019

 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale